Un accident rutier s-a petrecut, duminică seară, în jurul orei 19:45, pe Bulevardul Republicii din Ploiești. Un copil de 13 ani a ajuns la spital după ce bicicleta pe care se deplasa a fost acroșată de un autoturism.
Potrivit IPJ Prahova, din primele verificări a reieșit faptul că un bărbat de 48 de ani, în timp ce conducea un autoturism, ar fi acroșat un minor de 13 ani, care se deplasa pe bicicletă.
Șoferul nu s-ar fi asigurat la schimbarea direcției de deplasare, iar în urma producerii accidentului biciclistul minor a ajuns la spital pentru acordarea îngrijirilor medicale de specialitate.
Conducătorul auto a fost testat cu aparatul etilotest, valoarea indicată fiind de 0,00 mg/l alcool pur în aerul expirat.
În cauză, cercetările sunt continuate de polițiști în vederea stabilirii tuturor împrejurărilor în care s-a produs evenimentul rutier, în cadrul unui dosar penal deschis sub aspectul săvârșirii infracțiunii de vătămare corporală din culpă.